**JEGYZŐKÖNYV**

**Српска Самоуправа у Будаершу,**

 **BUDAÖRSI SZERB ÖNKORMÁNYZAT**

**2020. február 25-i üléséről**

**Helyszín, időpont:** Budaörsi Polgármesteri Hivatal, 2040 Budaörs, Szabadság út 134., III. emelet 322-es iroda, 2020. február 25. 800 óra

**Jelen vannak:** Aleksandric Remeli Marina elnök

 Bacsi Katarina elnök-helyettes, jegyzőkönyv-hitelesítő

**Távol maradt:** Remeli Rudolf

**Jegyzőkönyvvezető:** dr. Kohlhoffer-Mizser Csilla

**Aleksandric Remeli Marina elnök:** Megállapítja a határozatképességet, az ülést megnyitja. Ismerteti a meghívó szerinti napirendet, amelyet a testület **2 egyhangú igen** szavazattal elfogadott.

**6/2020. (II.25.) BSZÖ sz. határozat**

**Napirend:**

1. Budaörsi Szerb Önkormányzat 2020. évi költségvetése
2. Szerb Iskola szavalóverseny rendezvény költsége
3. 2019. évi önkormányzati működési támogatás felhasználása
4. Koszorúzás a március 15-i megemlékezésen

**Napirendek tárgyalása:**

1. **Budaörsi Szerb Önkormányzat 2020. évi költségvetése**

**Aleksandric Remeli Marina elnök:** Ismertette az előterjesztést. Kérdés, észrevétel nem lévén, a testület **2 egyhangú igen** szavazattal az alábbi határozatot hozta:

**7/2020. (II.25.) BSZÖ sz. határozat**

**Budaörsi Szerb Önkormányzat 2020. évi költségvetése**

1. A Budaörsi Szerb Nemzetiségi Önkormányzat a 2020. évi költségvetését az 1. – 3. sz. mellékletekben foglalt tartalommal fogadja el.
2. A Képviselő-testület − figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásaira a Budaörsi Szerb Nemzetiségi Önkormányzat 2020. évi költségvetésének

|  |  |  |
| --- | --- | --- |
| költségvetési bevételét | 520 | ezer Ft-ban |
| költségvetési kiadását | 924 | ezer Ft-ban |
| költségvetési egyenlegét | * 404
 | ezer Ft-ban |
| állapítja meg, ezen belül |  |  |
|  |  |  |
| működési költségvetés bevételét | 380 | ezer Ft-ban |
| működési költségvetési kiadását | 779 | ezer Ft-ban |
| működési költségvetési egyenlegét | * 399
 | ezer Ft-ban |
|  |  |  |
| felhalmozási költségvetési bevételét | 140 | ezer Ft-ban |
| felhalmozási költségvetési kiadását | 145 | ezer Ft-ban |
| felhalmozási költségvetési egyenlegét  | -5 | ezer Ft-ban |
| állapítja meg. |  |  |

1. A 2. bekezdésben megállapított 404 ezer Ft összegű költségvetési hiányt belső finanszírozással, az előző év költségvetési maradványának bevonásával fedez az Önkormányzat.
2. A Budaörsi Szerb Nemzetiségi Önkormányzat Képviselő-testülete az Áht. 34.§. (2) bekezdése, valamint az az államháztartás végrehajtásáról szóló 368/2011 (XII.31.) Kormányrendelet 43/A §. (2) bekezdése alapján felhatalmazza az Elnököt a bevételek és kiadások módosítására, valamint a kiemelt előirányzatok közötti átcsoportosításra.
3. A Képviselő-testület - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-i hatállyal módosítja a költségvetési határozatát.
4. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni.

Készpénz felvétele, illetve készpénzes kifizetés a házipénztárból kizárólag készlet és kis értékű tárgyi eszköz beszerzésekre, kiküldetési, a 100 e Ft-ot el nem érő reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.

1. **Szerb Iskola szavalóverseny rendezvény költsége**

**Aleksandric Remeli Marina elnök:** Ismertette az előterjesztést. Kérdés, észrevétel nem lévén, a testület **2 egyhangú igen** szavazattal az alábbi határozatot hozta:

**8/2020. (II.25.) BSZÖ sz. határozat**

**Szerb Iskola szavalóverseny rendezvény költsége**

A Budaörsi Szerb Önkormányzat képviselő-testülete úgy dönt, hogy a Nikola Tesla Szerb Tanítási Nyelvű Óvoda, Általános Iskola, Gimnázium és Kollégiumban megrendezésre kerülő szavalóversenyre 10.000 Ft-ot biztosít, a 2020. évi állami működési költségvetési támogatás terhére.

1. **2019. évi önkormányzati működési támogatás felhasználása**

**Aleksandric Remeli Marina elnök:** Ismertette az előterjesztést. Kérdés, észrevétel nem lévén, a testület **2 egyhangú igen** szavazattal az alábbi határozatot hozta:

**9/2020. (II.25.) BSZÖ sz. határozat**

**2019. évi önkormányzati működési támogatás felhasználása**

A Budaörsi Szerb Önkormányzat képviselő-testülete úgy dönt, hogy 2020. évben működési költségekre (Papír, tóner, stb. beszerzésére) kíván fordítani 30.000 Ft-ot, melyet Budaörs Város Önkormányzatától pályázati útján elnyert 2019. évi működési támogatás terhére biztosít.

1. **Koszorúzás a március 15-i megemlékezésen**

**Aleksandric Remeli Marina elnök:** Ismertette az előterjesztést. Kérdés, észrevétel nem lévén, a testület **2 egyhangú igen** szavazattal az alábbi határozatot hozta:

**10/2020. (II.25.) BSZÖ sz. határozat**

**Koszorúzás a március 15-i megemlékezésen**

A Budaörsi Szerb Önkormányzat képviselő-testülete úgy dönt, hogy a Budaörs Város Önkormányzata által szervezett 1848-as forradalom és szabadságharc megemlékezésén részt vesz és koszorút helyez el. A koszorú költsége 10.000 Ft, melyet a Budaörsi Szerb Önkormányzat a2020. évi állami működési költségvetési támogatás terhére biztosít.

**Aleksandric Remeli Marina elnök**: Több napirendi pont nem lévén, megköszönte a résztvevők megjelenését, az ülést 8:30-kor bezárta.

**k.m.f.**

 **Bacsi Katarina Aleksandric Remeli Marina**

 **jegyzőkönyv-hitelesítő elnök**